<classify> BAADA ya serikali kuweka udhibiti mkubwa wa kusafi risha wahamiaji haramu kwa kutumia malori, sasa wasafi rishaji hao wamekuja na mbinu mpya ya kuwasafi risha kutoka eneo moja kwenda jingine kwa kutumia pikipiki maarufu Bodaboda ili kuwepa kukamatwa kirahisi.Tayari wahamiaji haramu wanne wametiwa mbaroni mkoani Dodoma wakiwa wanasafirishwa kutoka Arusha kwenda Iringa kwa kutumia Bodaboda, ambako wangepakiwa kwenye usafiri mwingine kwenda Afrika Kusini.Akizungumza na waandishi wa habari jana, Kamanda wa Polisi Mkoa wa Dodoma, Gilles Muroto, alisema wahamiaji hao haramu walikamatwa juzi jioni katika kijiji cha Mtera, tarafa ya Rudi, wilayani Mpwapwa. Alisema wahamiaji hao, wawili raia wa Ethiopia na wengine wawili raia wa Somalia, walikamatwa pamoja na Watanzania wawili waliokuwa wakiwasafirisha kutoka Arusha kwenda Iringa kwa kutumia bodaboda mbili.Aliwataja waliokamatwa kuwa ni Sellam Yohannes 24 na Ashetu Tesfaye 20 ambao ni raia wa Ethiopia, Cuse Ciise 18 na Mahamood Mapaa 19 ambao ni raia wa Somalia. Wengine waliokamatwa ni Jamal Martin 26 dereva wa bodaboda mkazi wa Olasiti jijini Arusha aliyekuwa akiendesha pikipiki aina ya Kinglion na Wiston Makia 25 mkazi wa Mbauda pia jijini Arusha aliyekuwa akiendesha pikipiki aina ya Dayun.Kamanda Muroto alisema mbinu waliyotumia wahamiaji hao haramu kuingia nchini bila kibali ni kutumia usafiri wa Bodaboda kuvuka mipaka na vizuizi vya barabarani na kwamba walipokamatwa walijaribu kuwarubuni askari kwa kutoa rushwa ya Sh milioni moja ili waachiwe. Wakati wanakamatwa walikuwa na fedha Sh 500,000 na waliwasiliana na wenzao wa Arusha wakatumiwa fedha nyingine Sh 500,000.Askari wangu hawakukubali kurubuniwa kwa rushwa, waliwakamata pamoja na fedha zao na kuwafikisha kituoni. Watuhumiwa hao watafikishwa mahakamani, alisema. Katika tukio jingine, Kamanda Muroto alisema Oktoba 21, mwaka huu, majira ya jioni katika kijiji cha Mkoaka, tarafa ya Nzoisa, wilayani Kongwa, alikamatwa mtu mkazi wa kijiji cha Songambele na mkazi wa kijiji cha Matongolo wakiwa na meno ya tembo kwenye mfuko wa kiroba.Alisema watuhumwa hao watafikishwa mahakamani baada ya upelelezi kukamilika. Mkoani Morogoro, John Nditi anaripoti kuwa, Idara ya Uhamiaji kwa kushirikiana na vyombo vingine vya ulinzi na usalama inawashikilia wahamiaji haramu 11 raia wa Ethiopia kwa kuingia nchini kinyume cha sheria wakiwa njiani kwenda katika nchi za Kusini mwa Afrika.Ofisa Uhamiaji Mkoa wa Morogoro, Kamishna Msaidizi wa Uhamiaji, Angela Shija, jana alisema wahamiaji haramu hao walikamatwa kwa nyakati tofauti maeneo ya Mikumi, wilayani Kilosa na Makunganya, manispaa ya Morogoro. Shija alisema Oktoba 19, mwaka huu walikamatwa wahamiaji haramu wanne maeneo hayo ya Mikumi wakisafirishwa kwenda nchi za Kusini mwa Afrika na wengine saba walikamatwa Oktoba 21 eneo la Makunganya.Alisema wahamiaji hao kutoka Ethiopia walikutwa wametekelezwa porini na kwamba wote watafikishwa mahakamani kwa kosa la kuishi nchini bila kibali.  <topic>: KITAIFA 